NWU-raad: 'Ons sal nie menseregteskendings duld nie' | Maroela Media
Die Raad van die Noordwes-Universiteit (NWU) het vandag na afloop van 'n buitengewone vergadering van die uitvoerende komitee gesê hy sal nie menseregteskendings duld nie.
Louis Jacobs, woordvoerder van die NWU-raad, sê die NWU-raad se uitvoerende komitee is op Donderdag 20 Februarie ingelig oor die kwessies wat gelei het tot die onlangse artikels in die media. Dit sluit onder andere in die skorsing van twee huiskomitees van koshuise op die Potchefstroomkampus, die beweerde saluering deur eerstejaarstudente in 'n Nazi-agtige-styl, en die moontlike skending van eerstejaarstudente se menseregte voortspruitend uit sogenaamde ontgroeningspraktyke. "Tydens vandag se vergadering het die UK beraadslag oor die implikasies van die artikels vir die reputasie van die universiteit, en besluit om te wag vir die interne dissiplinêre verslae wat nog gefinaliseer word ná 'n interne ondersoek deur die NWU se regskantoor."
Jacobs sê die UK het versoek dat daar so gou as moontlik 'n buitengewone NWU-raadsvergadering gehou moet word. Hy sê die komitee het ook kennis geneem van die strategieë wat voorgestel is deur die kampusbestuur van die Potchefstroomkampus om die situasie in die tussentyd te bestuur. "Hierdie strategieë sluit in: Die skep van 'n blog deur die kampusrektor om samesprekings met interne belanghebbers aan te moedig; die totstandbrenging van 'n komitee onder voorsitterskap van 'n onafhanklike kundige en bestaande uit ander relevante rolspelers om die kwessies en voorstelle te bespreek wat op die blog geopper word, om met addisionele kwessies en voorstelle vorendag te kom en om aanbevelings aan die kampusbestuur te maak, en die aanstel van 'n bedryfsielkundige in die kantoor van die studentedekaan om studentestrukture met hierdie kwessies en met studentedissipline in die algemeen behulpsaam te wees."
Ek dink die Rektor, Dekaan en Noordwes Universiteit kan eerder die tyd wat hul aan die saluut gemors spandeer gebruik om intensief onder student te werk aangaande die volgende: Drank misbruik in baie gevalle ernstig Dwelm misbruik Wanaangepaste student Ja daar is oral sulke problem los dit eerder op as om ure te vermors op n kamtige groet wat menswaardigheid skaad. Nee kyk die Primier, HETM ens soek n stok om mee te slaan en Beeld het toe een gegee. Die student lag vir die belaglikke aantuigings en meeste ouers dink die saluut word uit verband geruk want dan is… Lees meer »
Maroela Media waarom nader jul nie ouers van huidige studente en vra hul seining Glo my amper alle ouers sal kommetaar lewer wat al die aantuigings as belaglik beskou Ja ek is ook n ouer en my kinders is ook daar en het ook deur vdie 1ste jaar tydperk gegaan en is beslis nie geskend of te nagekom deur enige optrede van senior studente nie My kinders se woorde "Die 1ste jaar inlyf tydperk was n fees! Dit het ons deel laat voel van PUKKE en ons leer geesvang op Pukke manier" Nou ja geen kommetaar nodig na ek hul… Lees meer »
Laat diegene waarvan die sogenaamde menseregte geskend is na vore kom en self hul klagtes lê. Adriaan Basson en sy geprogrameerde joernaliste is eintlik net arme pionne in die hande van die magte wat nie hou van die Afrikaanse karakter van die PU-kampus nie.
Adriaan, die studentepret is jou nie meer beskore nie. Kyk na die akademiese rekord van die PUK-kampus en lewer beriggewing daaroor.
Die groet is nie eers naastenby 'n Nazi saluut nie, en wat van party mense se gebalde vuiste, is dit dan nie ook menseregteskending nie. Hulle mors kosbare tyd met simpel argumente